《风木慈乌图为李侍御旻题》
明代·柯潜

木萧萧，风烈烈。上有慈乌栖复惊，返哺无由夜啼血。

李家孝子惊之谩愁绝，白首双亲嗟死别。昔年亲在未作官，家贫何以为亲欢。

如今有禄供甘旨，亲掩泉台呼不起。呼不起，将奈何，寒云碧草山之阿。

逢人欲语泪先下，流作沧江千顷波。总教风停木静乌飞去，孝子愁心终不磨。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。